শাবনূর
শাবনূর ১৯৭৯ সালের ১৭ ডিসেম্বর বাংলাদেশের যশোর জেলার শার্শা উপজেলার নাভারণে জন্মগ্রহণ করেন। পারিবারিক ভাবে তার নাম রাখা হয় কাজী শারমিন নাহিদ "নুপুর"। পরে স্বনামধন্য নির্মাতা এবং তার মেনটর এহতেশাম তার নাম রাখেন শাবনূর। শাবনূর শব্দের অর্থ রাতের আলো। শাবনূরের পিতার নাম শাহজাহান চৌধুরী। তিন ভাই বোনের মধ্যে সবচেয়ে বড় তিনি। বোন ঝুমুর এবং ভাই তমাল দুজনেই নিজ নিজ পরিবারসহ অস্ট্রেলিয়া প্রবাসী।
গায়ত্রী মহন্ত
গায়ত্রী মহন্ত (; জন্ম: ১৮ ফেব্রুয়ারি, ১৯৮২) ভারতের অসম রাজ্যের জনপ্রিয় চলচিত্র অভিনেত্রী। ১৯৮২ সনের ১৮ ফেব্রুয়ারি মাসে শোণিতপুর জেলার বিশ্বনাথ চারিআলি নামক স্থানে গায়ত্রী মহন্তের জন্ম হয়েছিল। তিনি ১৯৯৫ সনে অনুষ্ঠিত নর্থ-ইষ্ট মেগা ফ্যাশনে অংশগ্রহণ করে প্রথমবার চলচ্চিত্রের জগতে প্রবেশ করেছিলেন। গায়ত্রী মহন্তের ছবি অসমের বিভিন্ন পত্রিকা ও আন্তরাষ্ট্রীয় পত্রিকায় শীর্ষক স্থান প্রাপ্ত করেছে।